**Ing. Árpád Tóth,poslanec obecného zastupiteľstva obce Trnávka,bytom Trnávka 160,93032**

 **Obecný úrad Trnávka**

 **Trnávka 168**

 **930 32**

**Vec: Žiadosť o zverejnenie návrhu úpravy rozpočtu obce Trnávka na rok 2019**

Obraciam na Vás, na Obecný úrad Trnávka o zverejnenie návrhu úpravy rozpočtu obce Trnávkana rok 2019 na webovej stránke obce a na úradnú tabulu, podľa prílohy.

 Zároveň sa obraciam na pána starostu obce s nasledovnou požiadavkou:

S poukazom na ust. § 12 ods. 4 a 5 zák. č. 369/1990 o obecnom zriadení v znení neskorších predpisov žiadam do návrhu programu zasadnutia Obecného zastupiteľstva obce Trnávka, ktoré je naplánované na deň 14.11.2019, zaradiť „Úpravu rozpočtu obce Trnávka na rok 2019“. Návrh na úpravu rozpočtu ako aj dôvodovú správu predkladám v písomnej i elektronickej podobe.

S pozdravom Ing. Árpád Tóth

Prílohy:

1. Návrh na úpravu rozpočtu obce na rok 2019

 2. Dôvodová správa a návrh na uznesenie

**Dôvodová správa k návrhu rozpočtu na rokovanie obceného zastupiteľstva dňa 14.11.2019:**

V zmysle ustanovenia § 11 ods. 4 zákona o obecnom zriadení schvaľuje obecné zastupiteľstvo rozpočet pre príslušný kalendárny rok. Úpravu rozpočtu obce Trnávka odôvodňujú nasledovné skutočnosti:

1. Kapitálové príjmy, Transféry zo štátneho rozpočtu na projekt EÚ – v zmysle rozhodnutia Ministerstva životného prostredia SR zo dňa 23.7.2019 bude obci poskytnutá dotácia na Zvýšenie energetickej účinnosti objektu – kultúrny dom dotácia vo výške 100 000.- Eur. Z uvedeného dôvodu rozpočet treba prispôsobiť ku skutočnosti.
2. Kapitálové výdavky, 08. Rekreácia, kultúra a náboženstvo, Rekonštukcia a modernizácia – v tejto položke navrhujem úpravu nasledovne: znížiť položku vo výške 224 000.- Eur na 120 000.- Eur. Suma 120 000.- Eur pozostáva z: 100 000.- (dotácia z MŽP SR) + 5 263,16 (spoluúčasť obce) + 14 000,00 ( podľa uznesenia č. 30/2019 zo dňa 30..09.2019 na naviac práce).

**Návrh na uznesenie:**

Obecné zastupiteľstvo obce Trnávka schvaľuje ?? úpravu rozpočtu obce Trnávka na rok 2019 s predloženými pozmeňujúcimi návrhmi.